section_heading: Programi BICRO-a
paragraph_text: U skladu sa smjernicama za poticanje inovacijskog tehnologijskog sustava Vlade Republike Hrvatske, BICRO provodi Program poticanja poduzetništva utemeljenog na inovacijama i novim tehnologijama koji se sastoji od pet potprograma: RAZUM, TEHCRO, VENCRO, IRCRO i KONCRO. Programima se financiraju inovativni tehnološki projekti s ciljem podizanja konkurentnosti domaćih poduzeća i proizvoda, te stvaranja drugih uvjeta potrebnih za uspješan transfer znanja.